**Winamp** je multimediálny prehrávač pre osobné počítače s operačným systémom Windows a zariadenia s operačným systémom Android, ktorý vyvinula spoločnosť Nullsoft (v súčasnosti dcérska spoločnosť AOL). Je to proprietárny freeware/shareware rozšíriteľný pluginmi a skinmi a obsahuje grafickú vizualizáciu zvuku, zoznam skladieb a mediálnu knižnicu.

Winamp vyvinuli Justin Frankel a Dmitry Boldyrev a popularita Winampu rýchlo vzrástla, hlavne vďaka zdieľaniu súborov MP3.

História
--------

V roku 1996 začali programátori Justin Frankel a Dmitry Boldyrev tvoriť hudobný prehrávač pre systém Windows 95 / Windows NT 4.0, ktorý by prekonal všetkých súperov a priniesol zjednocujúcu platformu pre hudobný formát MP3. Za krátko ich program dostal názov **WinAmp** a stal sa hlavným produktom čerstvo založenej firmy Nullsoft. Minimalistický WinAMP 0.20a bol uvedený ako freeware dňa 21. apríla 1997.

Ukončenie a Radionomy
---------------------

Spoločnosť AOL, ktorá Winamp v roku 1999 kúpila, oznámila, že od 20. decembra 2013 sa končí jeho vývoj (posledná verzia 5.66 vyšla 21. novembra 2013), rovnako koncom roka 2013 končí aj web Winamp.com. Inštalačné súbory a prehrávač budú fungovať naďalej. Napriek oznámeniu AOL, Winamp napokon nebol vypnutý, ale 14. januára 2014 ho predala spoločnosti Radionomy so sídlom v Bruseli, ktorá prevádzkuje rovnomennú službu agregátora internetových rádií.

Vlastnosti
----------

### Podpora formátov

Winamp podporuje prehrávanie hudby vo formátoch MP3, MIDI MOD, MPEG-1 audio layer 1 a 2, AAC, M4A, FLAC, WAV a WMA. Winamp bol jedným z prvých bežných hudobných prehrávačov Windowsu, ktoré podporovali prehávanie súborov Ogg Vorbis. Takisto podporuje prehávanie záznamu bez medzier pre súbory MP3 a AAC, a ReplayGain pre nastavenie úrovne hlasitosti skladieb. U kompaktných diskov podporuje prehrávanie a import hudby z audio CD, voliteľne s CD-Textom a napaľovaním hudby na CD. Pre MPEG video, AVI a ďalšie nepodporované formáty videa používa Winamp na prehrávanie aplikáciu DirectShow API, ktorá dovoľuje prehrávanie väčšiny video formátov podporovaných Windows Media Playerom. Tiež je podporovaný priestorový zvuk 5.1, ak to formáty a dekódery dovoľujú.

Pozri aj
--------

* XMMS (X Multimedia System) – Linuxový klon programu Winamp pre prostredie X Window System

Referencie
----------

1. ↑  Winamp for Android: now in beta. Winamp blog. October 20, 2010.
2. 1 2  SALTZMAN, Marc. *Sounding off: MP3 heading for mainstream?* [online]. CNN. Dostupné online.  Lists Boldyrev as "one of the developers at Nullsoft" of Winamp.
3. 1 2  MILLARD, Andre. *America on Record: A History of Recorded Sound*. [s.l.] : Cambridge University Press. (2.) Dostupné online. ISBN 0-521-83515-1. S. 391.
4. 1 2  MENGYI PU, Ida. *Fundamental Data Compression*. [s.l.] : Butterworth-Heinemann. Dostupné online. ISBN 978-0750663106. S. 220.
5. ↑  RANJAN, Parekh. *Principles Of Multimedia*. [s.l.] : Tata McGraw-Hill Education, 2006. Dostupné online. ISBN 007-05-88-333. S. 249.
6. ↑  April 21, 1997 release date extracted from Winamp.exe 0.20a binary. This version still plays some constant-bit-rate MP3 files on Windows XP SP3, but can crash when paused and unpaused. Retrieved March 28, 2010.
7. ↑  Haring, Bruce (2000) "Beyond the charts: MP3 and the digital music revolution". JM Northern Media. p. 101. ISBN 978-0-9674517-0-1. Retrieved March 7, 2010.
8. ↑  Legendárny prehrávač Winamp končí
9. ↑  Prehrávač Winamp je zachránený, má kupca
10. ↑  Mariano, Gwendolyn (May 1, 2002). "Winamp glitch may benefit open source". CNET News. Retrieved March 28, 2010.
11. ↑  Dixon, Douglas; Dreier, Troy; France, Jasmine (August 6, 2006). "Nullsoft Winamp 5.23 Review & Editor's Rating". CNET News. Retrieved March 28, 2010.

Iné projekty
------------

Commons
* Spolupracuj na Commons Commons ponúka multimediálne súbory na tému **Winamp**

Externé odkazy
--------------

* Oficiálna webstránka

Zdroj
-----

*Tento článok je čiastočný alebo úplný preklad článku Winamp na anglickej Wikipédii.*